# **Cyngor Bro Pontarfynach**

# **Adroddiad Blynyddol 1af Ebrill 2021 i 31ain Mawrth 2022**

Mae Deddf Llywodraeth Leol a Democratiaeth 2021 (Cymru) yn ei gwneud yn ofynnol i Gynghorau Bro gyhoeddi adroddiad blynyddol ar weithgareddau'r Cyngor Bro ar gyfer y flwyddyn ariannol flaenorol.

Gweler grynodeb o drafodaethau Cyngor Bro Pontarfynach. Mae manylion llawn y trafodaethau a'r penderfyniadau i'w gweld o fewn cofnodion cyfarfodydd y Cyngor Bro ar y Wefan.

# **Cynghorwyr Bro**

Ceir 8 sedd ar Gyngor Bro Pontarfynach a lenwir gan Robert Davies, Brython Davies, Eluned Evans, Jane Hopkins, Rhodri Jenkins, Phil Lloyd, Gareth Jones, Robert Pratt, gyda'u cyfnod yn dod i ben ym mis Mai 2022.

Bu'r Cynghorydd Gareth Jones yn Gadeirydd hyd at 13eg Mai 2021 pan etholwyd y Cynghorydd Robert Davies yn Gadeirydd yn y Cyfarfod Cyffredinol Blynyddol ar gyfer y flwyddyn 2021/22 lle cyn hynny roedd yn Is-Gadeirydd. Etholwyd y Cynghorydd Robert Pratt yn Is-Gadeirydd am y flwyddyn 2021/22.

**Taliadau i Gynghorwyr Bro**

Derbyniwyd argymhellion Adroddiad Blynyddol Panel Annibynnol Cymru 2021/22 o ran taliadau a lwfansau i Gynghorwyr Bro. Mae adroddiad y Panel Annibynnol Cymru dyddiedig Chwefror 2021 (adran 42) yn gwneud y taliad yn orfodol ond cynhwysir cymal sy'n caniatáu i Gynghorau Bro bach (grŵp 5) wneud y taliad yn ddewisol. Yn dilyn hynny, penderfynodd holl Gynghorwyr Cyngor Bro Pontarfynach ymatal rhag derbyn y lwfans gorfodol o £150.00 ar gyfer y flwyddyn 2021/22.

## **Cyfarfodydd**

Yn ystod y flwyddyn cynhaliwyd un ar ddeg o gyfarfodydd misol a drefnir yn arferol ar y dydd Iau cyntaf y mis, ac eithrio mis Awst pan na chynhelir cyfarfodydd. Cynhaliwyd pedwar cyfarfod wyneb yn wyneb a chynhaliwyd y gweddill yn rhithiol yn sgil cyfyngiadau Covid-19. Mae pob cyfarfod yn gyfarfod cyhoeddus ble mae croeso i aelodau o'r gymuned fynychu neu wneud cyflwyniadau.

Cynhaliwyd un Cyfarfod Arbennig i drafod cais cynllunio a nid yw'r Cyngor Bro yn gweithredu Is-Bwyllgorau.

Mynychodd cynrychiolwyr Gyfarfod Rhithiol gydag Uwch Swyddogion ac Arweinydd Cyngor Sir Ceredigion.

**Presenoldeb Aelodau mewn Cyfarfodydd**

|  |  |
| --- | --- |
| Cynghorydd: | Nifer y cyfarfodydd allan o 12 cyfarfod posibl a fynychwyd:. |
| Brython Davies | 9 |
| Robert Davies | 10 |
| Eluned Evans | 10 |
| Jane Hopkins | 11 |
| Rhodri Jenkins | 7 |
| Gareth Jones | 11 |
| Phil Lloyd | 8 |
| Robet Pratt | 9 |

# **Sefyllfa Ariannol a Chyfrifon**

Praesept (y swm y gofynnir amdano gan Gyngor Sir Ceredigion i weithredu cyllideb y Cyngor Bro sydd yn ei dro yn cael ei ariannu gan drethdalwyr drwy Dreth y Cyngor).

Mae'r Cyngor Bro yn gweithredu ar gyllideb o £3,500 bob blwyddyn.

**Sefyllfa Ariannol**

Balans ar 31ain Mawrth 2021 £4,033.26

Derbyniadau: £8,760.51

Taliadau: £5,336.63

Balans ar 31st Mawrth 2022 £7,457.14

O fewn y ffigur uchod dosbarthwyd £1,050.00 o roddion ariannol o dan delerau *Adran 137(4)(a) o Ddeddf Llywodraeth Leol 1972 Adran 137 Gwariant y Terfyn* ar gyfer 2021-22 i un ar ddeg o Gymdeithasau ac Elusennau lleol.

Mae’r Derbyniadau yn cynnwys ad-daliad grant am diffibrilwyr.

**Cyfrifon**

Mae adran 12 o Ddeddf Archwilio Cyhoeddus (Cymru) 2004, Rheoliad 14 o Reoliadau Cyfrifon ac Archwilio (Cymru) 2014 (Rheoliadau 2014) yn ei gwneud yn ofynnol i gyrff llywodraeth leol yng Nghymru baratoi eu cyfrifon bob blwyddyn hyd at 31 Mawrth, mae hyn yn cynnwys Cynghorau Tref a Chymuned.

Mae angen Archwilydd Mewnol i archwilio'r cyfrifon a'r dogfennau perthnasol cyn i'r Cyngor Bro eu cymeradwyo. Cynhaliwyd Archwiliad Mewnol olaf o gyfrifon 2020/21 yn ystod Mai 2021, a dderbyniwyd gan y Cyngor Bro ar y 3ydd o Fehefin 2021 cyn danfon ymlaen at yr Archwilydd Allanol, Archwilio Cymru.

Yn dilyn archwiliad gan Archwilio Cymru cafwyd dyfarniad diamod ar gyfrifon 2020/21 sy'n nodi bod popeth mewn trefn.

**Diffibrilwyr**

Cafodd dau ddiffibriliwr newydd eu prynu i'w gosod ym Mhontarfynach a Thrisant a thri bocs gwresog ar gyfer y diffibrilwyr presennol ym Mhontarfynach a Chwmystwyth. Ariannwyd y nwyddau hyn drwy grant gan Gronfa Gymunedol Fferm Wynt Cefn Croes. Mae'r Cyngor Bro yn ddiolchgar i Westy'r Hafod a Fferm Pwllpeiran am leoli y blychau gwresog a diffibrilwyr ar eu heiddo.

# **Materion a dynnwyd i sylw Cyngor Sir Ceredigion**

Mae Cynghorwyr Bro Pontarfynach yn gweithio'n ddiwyd dros bentrefi Cwmystwyth, Pontarfynach a Thrisant ac yn gweithio'n agos gyda Chyngor Sir Ceredigion a'r Cynghorydd Sir, Rhodri Davies er mwyn sicrhau y darperir gwasanaethau effeithiol gan y Cyngor Sir ar gyfer trigolion lleol. Mae'r canlynol yn faterion a dynnwyd sylw i Gyngor Sir Ceredigion yn ystod y flwyddyn 2021/22 i weithredu.

* Problemau ffyrdd o dyllau i lifogydd, coed a gwrychoedd sydd angen eu torri'n ôl sy'n beryglus neu'n amharu ar welededd.
* Nodwyd problemau achlysurol gyda chasgliadau ailgylchu, gwastraff bwyd a gwastraff cartref.
* Cafodd peryglon eu hadrodd ar lwybrau cyhoeddus, ac arwyddion llwybrau troed sydd angen eu ail-osod neu eu hatgyweirio.
* Cysylltwyd â Heddlu Dyfed-Powys gan ddod â sylw at gerbydau oedd yn teithio'n gyflym drwy bentrefi'r ardal yn hwyr yn y nos

**Bocsys Blodau**

Comisiynwyd chwe Bocs Blodau newydd wedi’u gwneud trwy law i gael eu lleoli oddi tan arwyddion pentref ym Mhontarfynach a Chwmystwyth.

**Cyfyngiad Cyflymder**

Gwnaed cais am gyfyngiad cyflymder o 20 m.y.h. i Gyngor Sir Ceredigion ar gyfer Pentref Cwmystwyth.

**Rhyngrwyd Gwledig – Cydlynwyr Cronfa Uwchraddio Band Eang**

Mynychodd cynrychiolydd o Gwmni Partneriaid Broadway gyfarfod o'r Cyngor Bro i rannu gwybodaeth o'r hyn y gall y Cwmni ei gynnig o ran gwasanaeth band eang cyflym o fewn yr ardal dan gynllun grant gan Lywodraeth Cymru. Cytunodd y Cyngor Bro i lythyr drwy’r Cwmni gael ei ddosbarthu ar y cyd rhwng Cyngor Bro Melindwr a Chyngor Bro Pontarfynach i bob aelwyd o fewn Ardaloedd Pontarfynach, Cwmystwyth a Thrisant wahodd datganiad o ddiddordeb i uwchraddio band eang cyflymach.

**Goleuadau Stryd**

Edrychodd y Cyngor Bro ar y posibilrwydd o osod Goleuadau Stryd ar y Llwybr Troed sy'n arwain o'r Orsaf Rheilffordd tuag at Westy'r Hafod ond ar ôl derbyn amcangyfrif o’r costau daeth i'r amlwg nad oedd y gost o fewn Cyllideb y Cyngor Bro.

Ar hyn o bryd mae’r cynghorwyr yn edrych i mewn i'r posibilrwydd o osod goleuadau o amgylch y Gof Gofeb ym Mhontarfynach i'w goleuo yn ystod Gwasanaethau Cofio ac achlysuron arbennig eraill.

**Gwasanaeth Dydd Sul y Cofio**

Cynhelir Gwasanaeth Cofio bob blwyddyn yng Nghanolfan Gymunedol Mynach. Mae'n Wasanaeth ar y cyd rhwng y Capeli a'r Eglwysi lleol, Cyngor Bro Blaenrheidol a Chyngor Bro Pontarfynach lle mae'r Cynghorydd Sir Lleol a Chadeirydd y ddau Gyngor Bro yn gosod Torch Pabi Coch ar y Gof Gofeb ym Mhontarfynach.

# **Ceisiadau Cynllunio**

Trafodwyd pum Cais Cynllunio yn ystod y flwyddyn yn dilyn cais ymgynghori gan Gyngor Sir Ceredigion am farn y Cyngor Bro ar geisiadau. Nodir mai'r Cyngor Sir ac nid Cynghorau Bro sy'n gwneud penderfyniadau ar geisiadau cynllunio.

Penderfynwyd nad oedd gan y Cyngor Bro wrthwynebiad ar bedwar o'r ceisiadau ac fe gafodd sylwadau/gwrthwynebiadau eu hanfon ar y cais arall.

**Lleoliadau Cymunedol**

Cafodd cais i adnabod Lleoliadau Cymunedol i weithredu fel Canolfannau Gorffwys Brys posibl a chyfeiriwyd y lleoliadau canlynol at Gyngor Sir Ceredigion:

Canolfan Gymunedol Mynach, Pontarfynach; Ysgoldy Goch, Cwmystwyth; Festri Capel Siloam, Cwmystwyth.